Il-World Health Organisation hi tal-fehma li persuna minn kull 10 minn madwar id-dinja kollha, ġiet infettata bil-Covid-19. Dan intqal f'laqgħa importanti tal-mexxejja tal-WHO fejn uffiċjal imlaħħaq qal li l-biċċa l-kbira tal-popolazzjoni dinjija tinsab f'riskju. S'issa ċ-ċifri juru li 'l fuq minn 35 miljun persuna ġew ikkonfermati pożittivi għall-virus iżda fir-realtà il-WHO temmen li ċ-ċifra aktar ixxeqleb lejn 800 miljun persuni infettati bil-virus. Wara 10 xhur minn mindu faqqgħet il-pandemija, bosta pajjiżi qed jesperjenzaw it-tieni mewġa tal-virus hekk kif ġew rilaxxati il-miżuri.